 ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ

 ΚΑΙ ΘΡΗΣΚΕΥΜΑΤΩΝ

ΠΕΡ. Δ/ΝΣΗ Π. & Δ. ΕΚΠ/ΣΗΣ ΣΤ. ΕΛΛΑΔΑΣ

 Δ/ΝΣΗ Δ/ΘΜΙΑΣ ΕΚΠ/ΣΗΣ ΕΥΡΥΤΑΝΙΑΣ

 **ΓΕΝΙΚΟ ΛΥΚΕΙΟ ΚΑΡΠΕΝΗΣΙΟΥ**

 36100 ΚΑΡΠΕΝΗΣΙ

 Καρπενήσι 19 Ιανουαρίου 2018

 Αριθ. Πρωτ. : 64

⎡ Προς ⎤

Τα Τουριστικά Πρακτορεία - Γραφεία

 ⎣ ⎦

 Κοινοποίηση

Υπεύθυνος : Μελίγγας Κωνσταντίνος Δ.Δ.Ε. Ευρυτανίας

Τηλ. 22370 – 22459 ή 6979227405 ( Ανάρτηση στην ιστοσελίδα της Δ/νσης)

Fax 22370- 22720

mail@1lyk-Karpen.eyr.sch.gr

ΘΕΜΑ : **«Πρόσκληση εκδήλωσης ενδιαφέροντος για την οργάνωση 6/ήμερης εκδρομής στην Κρήτη της Γ΄ τάξης, του Γενικού Λυκείου Καρπενησίου».**

ΣΧΕΤ. : Υ.Α. 33120/ ΓΔ4/ 28-2-2017 ( ΦΕΚ 681/τ.Β΄/6-3-2017).

 Σύμφωνα με την 33120/ ΓΔ4/ 28-2-2017 (ΦΕΚ 681/τ.Β΄/ 6-3-2017 ) το Γενικό Λύκειο Καρπενησίου, μέσω του Δ/ντή του κ. Μελίγγα Κωνσταντίνου, προσκαλεί τα Τουριστικά Γραφεία της χώρας να εκδηλώσουν ενδιαφέρον για τη διοργάνωση 6/ήμερης εκδρομής της Γ΄ τάξης του Λυκείου μας.

**Προορισμός** : Κρήτη.

**Χρόνος πραγματοποίησης** : Η εκδρομή θα πραγματοποιηθεί το μήνα Μάρτιο 2018 και στο χρονικό διάστημα από Πέμπτη (μεσημέρι) 15/3/2018 μέχρι και Τετάρτη 21/3 /2018 ( μεσημέρι).

**Αριθμός συμμετεχόντων** : Ο αριθμός των μαθητών που θα συμμετάσχουν στην εκδρομή είναι σαράντα δύο ( 42 ) σε σύνολο εξήντα ( 60 ) μαθητών και μαθητριών. Την εκδρομή θα συνοδεύσουν τρεις ( 3 ) καθηγητές του ΓΕΛ Καρπενησίου (ένας άνδρας και δύο γυναίκες). Το γενικό σύνολο μαθητών θα είναι **σαράντα δύο μαθητές ( 42 ) και τρείς ( 3 ) συνοδοί καθηγητές.**

**Α. Παροχές που ζητούνται**

**Μεταφορικά μέσα** : Τα μεταφορικά μέσα που θα χρησιμοποιηθούν είναι :

**1.** Τουριστικό Λεωφορείο, στη διάθεση των μαθητών καθ’ όλη τη διάρκεια της εκδρομής και σε όλες τις μετακινήσεις των μαθητών. Το ίδιο λεωφορείο θα χρησιμοποιηθεί από την εκκίνηση μέχρι και το πέρας της εκδρομής. Θα πρέπει να τηρούνται όλες οι προβλεπόμενες από τη νομοθεσία προδιαγραφές (έλεγχος ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα) καθώς και να πληρούνται όλες οι προϋποθέσεις για τις ασφαλείς μετακινήσεις των μαθητών (ζώνες ασφαλείας, έμπειροι οδηγοί).

**2.** Πλοίο των ακτοπλοϊκών γραμμών της Κρήτης για τη μετάβαση και επιστροφή από την Κρήτη. Οι μαθητές και οι συνοδοί θα έχουν στη διάθεσή τους τετράκλινες καμπίνες 100% για το σύνολο των μαθητών και των συνοδών και στις δυο διαδρομές (νυκτερινές).

**Καταλύματα** : Ξενοδοχεία 3, 4 ή 5 αστέρων για τέσσερις (4) διανυκτερεύσεις, στην πόλη των Χανίων. Τα ξενοδοχεία να εξασφαλίζουν ημερησίως πρωινό και δείπνο στους μαθητές. Τα δωμάτια να είναι δίκλινα ή τρίκλινα για τους μαθητές και να διατίθεται και τρία ( 3 ) μονόκλινα δωμάτια για τους συνοδούς καθηγητές. Η προσφορά θα πρέπει να περιέχει ρητή αναφορά στο όνομα του ξενοδοχείου και στην κατηγορία του. Την ημέρα υπογραφής του συμφωνητικού ο μειοδότης θα φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα και τρίκλινα) και μια εβδομάδα πριν την αναχώρηση πρέπει να έχει το σχολείο τους αριθμούς των δωματίων για να γίνει η κατανομή των μαθητών (να γνωρίζει ο κάθε μαθητής που θα μείνει).

**Λοιπές υπηρεσίες :**

1. Ξεναγός για τα Χανιά και το Ηράκλειο χωρίς επιπλέον επιβάρυνση για τους μαθητές.
2. Το ξενοδοχείο πρέπει να έχει σε επιφυλακή γιατρό για κάθε περίπτωση ασθένειας μαθητή ή συνοδού καθηγητή.
3. Εκπρόσωπος του πρακτορείου πρέπει να είναι σε συνεχή επικοινωνία με τους συνοδούς καθηγητές.
4. Στην προσφορά πρέπει να περιλαμβάνεται υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία , καθώς και πρόσθετη υποχρεωτική ασφάλιση για περίπτωση ατυχήματος ή ασθενείας μαθητή ή συνοδού καθηγητή.
5. Την αποδοχή από το πρακτορείο ποινικής ρήτρας σε περίπτωση αθέτησης των όρων του συμβολαίου από τη μεριά του με το ποσό των 1000 ευρώ, που θα δοθεί στο πρακτορείο μετά το πέρας της εκδρομής.
6. Στην προσφορά θα υπάρχει δέσμευση του πρακτορείου για την περίπτωση που δεν θα πραγματοποιηθεί η εκδρομή λόγω ανώτερης βίας (κακοκαιρία, εκλογές κλπ). Στην περίπτωση αυτή θα επιστραφούν τα χρήματα στους μαθητές.
7. Στην προσφορά πρέπει να περιλαμβάνεται η τελική συνολική τιμή (συμπεριλαμβανομένου του ΦΠΑ) της εκδρομής, αλλά και η επιβάρυνση ανά μαθητή χωριστά. Το πρακτορείο θα εκδώσει αποδείξεις για τη δαπάνη που θα αντιστοιχεί σε κάθε μαθητή χωριστά. Οποιαδήποτε έκπτωση θα γίνει στην τελική τιμή και δεν θα γίνει χρήση εισιτηρίων free (πλην αυτών που αφορούν τους καθηγητές).
8. Τα εισιτήρια και η διαμονή των τριών ( 3 ) συνοδών καθηγητών είναι δωρεάν.
9. Η καταβολή των χρημάτων θα γίνει σε τρεις ( 3 ) δόσεις. Η πρώτη δόση 25% με την υπογραφή του συμφωνητικού, η δεύτερη 25% θα δοθεί 15 ημέρες αργότερα και η τρίτη δόση, από την οποία θα παρακρατηθεί το ποσό των 1000 ευρώ, που αναφέρεται στην παράγραφο 5, μια εβδομάδα πριν την πραγματοποίηση της εκδρομής.
10. Εάν κάποιος μαθητής για λόγους ανώτερης βίας (ασθένεια κλπ) δεν μπορέσει να πάρει μέρος στην εκδρομή, τα χρήματα που αναλογούν να μην παρακρατηθούν ή να επιστραφούν αν έχουν παρακρατηθεί.
11. Με την προσφορά θα κατατεθεί από το ταξιδιωτικό γραφείο απαραίτητα και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ. Στο φάκελο της προσφοράς πρέπει να υπάρχει απαραίτητα CD με την προσφορά σε ηλεκτρονική μορφή (doc ή pdf) ή να αποσταλεί μέσω ηλεκτρονικού ταχυδρομείου για να είναι εύκολη η ανάρτηση στο διαδίκτυο.
12. Οι προσφορές πρέπει να κατατεθούν σε κλειστό φάκελο για να γίνουν αποδεκτές. Στο εξωτερικό μέρος του φακέλου θα αναφέρεται «Προσφορά για την 6/ήμερη εκδρομή Γ΄ τάξης Γενικού Λυκείου Καρπενησίου στην Κρήτη». Οι προσφορές πρέπει να περιγράφουν αναλυτικά τις υπηρεσίες, σύμφωνα με τους όρους της προκήρυξης και τη σχετική νομοθεσία.

 **Πρόγραμμα εκδρομής**

**Πέμπτη 15/3/2018:** Συγκέντρωση στο Γενικό Λύκειο στις 12.00΄ , επιβίβαση στο λεωφορείο και αναχώρηση για το λιμάνι του Πειραιά με ενδιάμεση στάση. Αναχώρηση από Πειραιά για Χανιά.

**Παρασκευή 16/3/2018:** Άφιξη στα Χανιά, τακτοποίηση στο ξενοδοχείο. Σύντομος γύρος της πόλης. Επίσκεψη στους τάφους των Βενιζέλων στο Ακρωτήρι, περιήγηση στην παλιά πόλη (Αρχαιολογικό Μουσείο, Εβραϊκή Συναγωγή). Ελεύθερος χρόνος. Επιστροφή στο ξενοδοχείο 17.00 μ.μ. Δείπνο. Βραδινή Έξοδος.

**Σάββατο 17/3/2018:** Μετά το πρόγευμα αναχώρηση για Λίμνη Κουρνά και Μονή Αρκαδίου. Επίσκεψη και ξενάγηση στην παλιά πόλη του Ρέθυμνου και στην Φορτέτσα (φρούριο), ελεύθερος χρόνος στο Ρέθυμνο. Επιστροφή στα Χανιά στις 17.00 μ.μ. – Δείπνο. Βραδινή Έξοδος.

**Κυριακή 18/3/2018 :** Μετά το πρόγευμα επίσκεψη στο Θέρισο (έδρα της επαναστατικής κυβέρνησης του Ελευθέριου Βενιζέλου). Επιστροφή στα Χανιά, ελεύθερος χρόνος στην πόλη. Επιστροφή στο ξενοδοχείο 17.00 μ.μ. – Δείπνο. Βραδινή Έξοδος.

**Δευτέρα 19/3/2018:** Μετά το πρόγευμα αναχώρηση για Ηράκλειο, επίσκεψη στην Κνωσό και στο Αρχαιολογικό Μουσείο. Επίσκεψη στον τάφο του Καζαντζάκη. Επίσκεψη στο Ενυδρείο. Σύντομος γύρος της πόλης. Ελεύθερος χρόνος. Επιστροφή στα Χανιά 18.00 μ.μ. Δείπνο. Βραδινή Έξοδος.

**Τρίτη 20/3/2018:** Μετά το πρόγευμα επιβίβαση στο λεωφορείο, επίσκεψη στο στρατιωτικό νεκροταφείο στο Μάλεμε και μετά ελεύθερος χρόνος στα Χανιά. Μεταφορά στο λιμάνι και αναχώρηση για Πειραιά.

**Τετάρτη 21/3/2018:** Άφιξη στον Πειραιά και επιστροφή με ενδιάμεσες στάσεις στο Καρπενήσι.

Οι προσφορές θα πρέπει να κατατεθούν στο γραφείο του Διευθυντή του ΓΕΛ Καρπενησίου (μπορούν να αποσταλούν και ταχυδρομικά ) μέχρι **την Τετάρτη 31 Ιανουαρίου 2018 και ώρα 11.00 π.μ.**

Η αποσφράγιση των προσφορών θα γίνει από την αρμόδια Επιτροπή **την ίδια ημέρα και ώρα 12.30 το μεσημέρι στο Γενικό Λύκειο Καρπενησίου.** Η επιτροπή διατηρεί το δικαίωμα να ζητήσει οποιαδήποτε γραπτή διευκρίνιση από τα τουριστικά γραφεία που θα εκδηλώσουν ενδιαφέρον.

 **Ο ΔΙΕΥΘΥΝΤΗΣ ΤΟΥ ΓΕΛ ΚΑΡΠΕΝΗΣΙΟΥ**

 **Μελίγγας Κωνσταντίνος ΠΕ11**